زینەدین زیدان

**زەینەدین زیدان** (بەفەڕەنسی: Zinédine_Zidane) ناسراو بە "**زیزۆ**" (٢٣ی حوزەیرانی ١٩٧٢) یاریزانی پێشووی تۆپی پێ.  بەیەکێک لەباشترین یاریزانەکانی مێژوو دادەنرێت. زێدان یاری درووستکەرێکی ناوەڕاستبوو بەھۆی تەکنیک و باشی کۆنتڕۆڵکردنی تۆپ دەناسرایەوە. زێدان یاری بۆ یانەکانی کان و بۆردۆی فەڕەنسی، یۆڤانتۆسی ئیتالی وە ڕیاڵمەدریدی ئیسپانی کردوە. لەسەر ئاستی یانەکان، زێدان براوەی دوو خوولی ئیتالییە لەگەڵ یۆڤانتۆس، ئەمەش بەرلەوەی لە ساڵی ٢٠٠١ بەبڕی ٧٧٫٥ میلیۆن یۆڕۆی پەیوەندی بکات بەیانەی ڕیاڵمەدرید کە ڕیکۆردی جیھانی بوو بۆ کڕینی یاریزانێک. لە ئیسپانیا، زێدان خوولی ئیسپانی وە جارێکیش خوولی یانە پاڵەوانەکانی ئەورووپای بردەوە لە ساڵی ٢٠٠٢ کە لەیاری کۆتایی گۆڵێکی بەقاچی چەپی تۆمارکرد و بەیەکێک لەجوانترین گۆڵەکان دادەنرێت لەم پاڵەوانیەتییە. جگەلەوانەش بووەتە براوەی ئینتەرناسیۆنال کەپ و جامی سووپەری ئەورووپی.

زێدان ١٠٨ یاری بۆ ھەڵبژاردەی فەڕەنسا کردووە. لەگەڵ ھەڵبژاردەکەی بووەتە براوەی جامی جیھانیی فیفای ١٩٩٨، لەیاری کۆتایی مۆندیالی ٩٨ توانی دوو گۆڵ تۆماربکات و ناو لەباشترین پێکھاتەی مۆندیالەکەش ھات. دواتر لە ساڵی ٢٠٠٠، بووەتە پاڵەوانەی جامی نەتەوەکانی ئەورووپا، نازناوی باشترین یاریزانی پاڵەوانییەتیەکەشی وەرگرت. بەبردنەوەی جامی جیھانی ١٩٩٨، زێدان بووە پاڵەوانی وڵاتەکەی و خەڵاتی لێجنی شەڕەفی وەرگرت لەلایەن حکوومەتەوە. ھەروەھا لە ساڵی ٢٠٠٦، خەڵاتی باشترین یاریزانی جامی جیھانی بردەوە وێڕای ئەوەی لەیاری کۆتایی بەکارتی سوور کرایە دەرەوە و یاری کۆتایشییان دۆڕاند. دوای مۆندیالی ٢٠٠٦، زێدان وازی لەیاریکردن ھێنا بۆ یانە و ھەڵبژاردەکەی.

زێدان چەندین دەستکەوتی دیکەی تاکەکەسی بەدەستھێناوە، لەوانە ناوی لەلیستی باشترین یاریزانەکانی ١٩٩٨، ٢٠٠٠ و ٢٠٠٣ی فیفادا ھاتووە. لە ساڵی ۱۹۹٨، خەڵاتی باڵۆندۆری بردەوە. لە ساڵی ١٩٩٦، باشترین یاریزانی خوولی فەڕەنسی دیاریکرا. لە ساڵی ٢٠٠١، باشترین یاریزانی خوولی ئیتالی. لە ساڵی ٢٠٠٢، باشترین یاریزانی بیانی لە خوولی ئیسپانیا دیاریکرا. ساڵی ٢٠٠٤، زێدان ناوی لەلیستی فیفا ١٠٠ ھات کەلیستێک بوو لەلایەن یاریزان پێلێ دیاریکرا بۆ ١٠٠ باشترین یاریزانی تۆپی پێ کە لەژیاندان. زێدان لەو تەنیا ٨ یاریزانەیە کە توانیویەتی ببێتە براوەی جامی جیھانی، خوولی یانە پاڵەوانەکانی ئەورووپا وە ببێتە براوەی باڵۆندۆر. زێدان باڵیۆزی قەتەڕ بوو بۆ پێشبڕکێکردن بۆ میوانداریکردنی جامی جیھانیی فیفای ٢٠٢٢. سەرەنجام قەتەڕ سەرکەوتووبوو لەو پێشبڕکێیە و بووە یەکەمین وڵاتی عەرەبی کە میوانداری مۆندیال بکات.

لەدوای وازھێنان لەیاریکردن، زێدان بوون بەڕاھێنەری تۆپی پێی ھەڵبژارد. لەسەرەتادا بووە ڕاھێنەری یانەی لاوانی ڕیاڵمەدرید. بۆماوەی دووساڵ لەو ئەرکەی مایەوە تاکوو لە کانوونی دووەمی ٢٠١٦ بەفەرمی بووە ڕاھێنەری یانەی ڕیالمەدرید. لەماوەی دوو وەرز و نیویدا لەگەڵ ڕیالەمدرید، زێدان بووە براوەی خوولی یانە پاڵەوانەکانی ئەورووپا بۆ سێجار لەسەریەک، جارێکیش خوولی ئیسپانیا وە جامی سووپەری ئیسپانی. دووجاریش جامی جیھانیی یانەکان، سووپەری ئەورووپی. لە ساڵی ٢٠١٧، لەلایەن فیفاوە، بەباشترین ڕاھێنەری ساڵ دەستنیشانکرا. لە ئایاری ٢٠١٨، دەستی لەڕاھێنەرایەتی ڕیاڵمەدرید کێشایەوە. دواتر بەھۆی ئەنجامە خراپەکانی ڕیاڵمەدرید، لە ئازاری ٢٠١٩ گەڕایەوە بۆ پلەی ڕاھێنەری یانەکە.

## ژیان
باوک و دایکی، ئیسماعیل و مەلیک، لە جەزائیرەوە بەرەو پایتەختی فەڕەنسا، پاریس گەشتییان کرد. باوکی بەرەو مارسیلیا گەشتی کرد چونکە کاری بەدەست نەکەوت لە پاریس. لە ٢٣ی حوزەیرانی ١٩٧٢، زینەدین یەزید زیدان لە مارسیلیا، فەڕەنسا لەدایکبوو. زیدان پێنجەم مندالی دایک و باوکی بوو.

[thumb|زێدان لەکاتی یاریکردنی بۆیانەی ڕیال مەدرید لە ساڵی [٢٠٠٥.]]

**گۆڵەکانی بۆ فەڕەنسا**

### کاری ڕاوێژکاری
لە ساڵی ٢٠٠٩ دوای ئەوە فلۆرەنتینۆ پیرێز ھەڵبژێردرا وەک سەرۆکی یانەی ڕیال مەدریدی ئیسپانی ناوبراو ھەستا بەدانانی زینەدین زێدان وەک ڕاوێژکاری یەکەمی خۆی وە بۆکڕینی یاریزان و بڕیارە چارەنووسازەکانیش بڕیاری زێدان وەردەگی

### کاری خێرخوازی
لەدوای وازھێنانی لەیانە و ھەڵبژاردەکان زێدان کاری خێرخوازی ئەنجام دەدات لەڕێگای یاریکردن کە داھاتەکەی بۆ کاری خێرخوازی خەرچ دەکرێت

thumb|زێدان

## دەستکەوتەکان
### بۆردۆی فەڕەنسا
* پاڵەوانی جامی UEFA Intertoto لە ساڵی ١٩٥٥
* پلەی دووەم لە خولی ئەورووپا لەوەرزی ١٩٩٥–١٩٩٦

### یوڤێنتوسی ئیتالیا
* دووجار خولی تۆپی پێی ئیتالیا ١٩٩٥–١٩٩٦، ١٩٩٧–١٩٩٨
* جامی سووپەری ئیتالیا ١٩٩٧
* جامی سووپەری ئەورووپای ١٩٩٦
* جامی ئینتەرناشیۆنالی ١٩٩٦
* جامی UEFA Intertoto لە ساڵی ١٩٩٩

### ڕیالمەدریدی ئیسپانیا
* خولی ئیسپانیا ٢٠٠٢–٢٠٠٣
* جامی سووپەری ئیسپانیا ٢٠٠١, ٢٠٠٣
* خولی پاڵەوانەکانی ئەورووپا ی ٢٠٠١–٢٠٠٢
* جامی سووپەری ئەورووپای ٢٠٠٢
* جامی ئینتەرناشیۆنالی ٢٠٠٢

### ھەڵبژاردەی نیشتیمانی فەڕەنسا
* پلەی یەکەمی جامی جیھانیی فیفا لە ساڵی ١٩٩٨
* پلەی دووەمی جامی جیھانیی فیفا لە ساڵی ٢٠٠٦

### وەک ڕاھێنەر
خولی ئیسپانی ساڵی ٢٠١٧
لەگەڵ ڕیاڵمەدرید:
* خولی پاڵەوانەکانی ئەورووپا ٢٠١٥-٢٠١٦-٢٠١٧، ٢٠١٨
* جامی سووپەری ئەورووپای ٢٠١٦، ٢٠١٧
* جامی جیھانی یانەکان ٢٠١٦، ٢٠١٧
* جامی سووپەری ئیسپانی، ٢٠١٧
* خولی ئیسپانی، ٢٠١٦–٢٠١٧

## ئامارەکان

## سەرچاوەکان

پۆل:کڵابی سەدەی فیفا
پۆل:زیندووان
پۆل:یاریزانانی خولی تۆپی پێی ئیتالیا
پۆل:یاریزانانی جامی جیھانیی فیفای ١٩٩٨
پۆل:یاریزانانی جامی جیھانیی فیفای ٢٠٠٢
پۆل:یاریزانانی جامی جیھانیی فیفای ٢٠٠٦
پۆل:یاریزانانی تۆپی پێی دوور لە وڵات لە ئیتالیا
پۆل:یاریزانانی تۆپی پێی دوور لە وڵات لە ئیسپانیا
پۆل:فیفا ١٠٠
پۆل:موسڵمانانی فەڕەنسی
پۆل:یاریزانانی تۆپی پێی دوور لە وڵاتی فەڕەنسی
پۆل:میمەکانی ئینتەرنێت
پۆل:یاریزانانی جامی نەتەوەکانی ئەورووپا بۆ تۆپی پێی ١٩٩٦
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٠
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٤
پۆل:یاریزانانی لا لیگا
پۆل:یاریزانانی یانەی ڕیال مەدرید
پۆل:لەدایکبووانی ١٩٧٢
پۆل:ڕاھێنەرانی تۆپی پێی دوور لە وڵات لە ئیسپانیا
پۆل:یاریزانانی براوەی جامی جیھانیی فیفا
پۆل:براوەکانی باشترین یاریزانی تۆپی پێی جیھان
پۆل:یاریزانانی تۆپی پێی فەڕەنسی
پۆل:یاریزانانی یانەی یوڤێنتوس
پۆل:یاریزانانی ھێڵی ناوەندی تۆپی پێ
پۆل:یاریزانانی ھەڵبژاردەی تۆپی پێی فەڕەنسا
پۆل:یاریزانانی لیگ ١
پۆل:یاریزانانی براوەی خولی پاڵەوانەکانی ئەورووپا